《念奴娇 其四 中秋后一夕泊舟城外》
宋代·刘一止

水烟收尽，望汀蘋千顷，银光如幂。霜镜无痕清夜久，惟有惊鱼跳出。

月在杯中，我疑天赐，欢饮仍如璧。姮娥应为，后期偿赛今夕。

遥想当日同盟，山斋孤讽，有新诗相忆。聚散难常空怅望，萍梗飘流踪迹。

明月明年，此身此夜，知与谁同惜。参横河侧，短篷清露时滴。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。